text: Es busquen voluntaris lingüístics | Ajuntament de Sort
  Es busquen voluntaris lingüístics
  14 maig 2012	in Novetats
  VOLEU SER VOLUNTARIS… LINGÜÍSTICS?
  Nova edició del programa Voluntariat per la Llengua a Sort
  El Servei Comarcal de Català del Pallars Sobirà fa una crida a les persones que vulguin participar en la nova edició del programa VxL a Sort.
  Si ets major d'edat, parles habitualment català i disposes de 10 hores (una hora a la setmana) per conversar amb una persona que vol practicar-lo, vine al
  Servei Comarcal de Català del Pallars Sobirà
  Tel. 973 620107
  L'objectiu del programa Voluntaris per la llengua és l'aprenentatge del català i la integració de persones nouvingudes.
  És el projecte de participació lingüística que té per objectiu posar en contacte voluntaris, crear parelles lingüístiques que vulguin destinar una hora a la setmana (durant un mínim de 10 setmanes) a conversar en català amb alumnes dels cursos de català que necessiten reforçar l'aprenentatge de la llengua catalana.
  Amb aquesta iniciativa, a més de facilitar als alumnes un interlocutor per poder conversar en català, es vol incidir en els hàbits lingüístics dels catalanoparlants i consolidar la idea que el català és i ha de ser llengua d'acollida.
  Què fan els voluntaris?
  Ser voluntari del programa Voluntaris per la llengua implica comprometre's a dedicar 10 hores, una hora per setmana, a conversar en català amb una persona que estigui aprenent la llengua.
  Per ser voluntari cal que ompliui l'imprès que us facilitaran al Servei de Català del Pallars Sobirà, on podeu adreçar-vos també per a qualsevol aclariment.
  Necessitem voluntaris per a alumnes de Sort i d'Esterri d'Àneu!!!
  Presentació del llibre "Les Cobles del Peirot"
  Activitats del Parc Nacional a Llessui
  ELIES TEODORO OLLÉ ha dit:
  31 maig 2018 a les 17:56
  Hola. A partir d'ara passaré temporades llargues a Sort. Estic fent de voluntari a Badalona. He pensat que també ho podria fer a Sort.
  1 juny 2018 a les 8:48
  Hola, moltes gràcies pel vostre interès, us estem agraïts.
  No obstant aquesta publicació és antiga i no estem segurs que el programa encara estigui vigent.
  Si-us-plau, contacteu amb el Servei de Català del Consell Comarcal del Pallars Sobirà, telèfon 973 620 107, e-mail pallarssobira@cpnl.cat